ร้านอยู่ในซอย แอบลึกลับนิดหน่อย แต่พอเห็นแล้วเซอร์ไพร์ส เพราะร้านตกแต่งเก๋ มีสไตล์ มีทั้งของคาวและของหวานในร้านเดียว ถึงแม้ร้านจะอยู่ลึกลับ แต่ตอนเราไปคนก็แน่นร้านเลย มีเมนูน่าสนใจหลายอย่างมาก และที่สำคัญ ทางร้านมีเครื่องหมายฮาลาลบอกด้วย (เยี่ยมเลย) เราสั่งของคาวไป 3 อย่าง คือ สเต๊กไก่-เห็ดออรินจิ สปาเกตตี้คาโบนาร่าไก่ และข้าวไก่ผัดเนยเห็ดออรินจิ ชอบสเต๊กไก่มาก ซอสอร่อย สปาเกตตี้ซอสก็เข้มข้น ข้าวไก่ผัดเนยก็ใช้ได้ ถึงจะรออาหารนานไปหน่อย (เหมือนจะมีเชฟแค่ 1-2 คนเท่านั้น) แต่ให้อภัยได้ เพราะไม่หิวมาก ฮ่าๆ ส่วนของหวานเราเลือกเป็นวาฟเฟิลคาราเมลไรซ์ อร่อยมากกกก ทุกอย่างเข้ากัน ทั้งวาฟเฟิล กล้วยหอม องุ่น วิปครีม ไอศรีม และเค้กเรดเวลเวด ทั้งหมด 4 อย่าง 302 บาท หาร 3 ก็แค่คนละ 100 เท่านั้น ถือว่าคุ้มมาก ใครผ่านหรืออยู่แถวนั้นให้แวะไปลองได้เลยค่า แต่ต้องไปตอนไม่หิวมากนะ ไม่งั้นจะโมโหหิวได้